  Туспуктэм: Удмуртиысь тӧролэн но кивалтэтлэн пресс-службазы Анжелика Тихонова корреспондент Кизнерын «Демография» йӧскалык ӵектос улсын ГТО куронъёсты сётыны инты усьтӥзы. Удмуртиын со 42-ез луиз. Со сярысь элькун тӧролэн но кивалтэтлэн пресс-службазы ивортӥз. Сӥё-дано ужрадэ Удмуртиысь физкультурая но спортъя министрлэсь ужъёссэ быдэсъясь Денис Парахин, Кун Кенешысь физкультурая, спортъя но егитъёсын ужан политикая ялан ужась ӧрилэн тӧроез Иван Черезов но Кизнер ёрослэн тӧроез Александр Плотников пыриськизы. « Туннэ нуналлы улосвылмы спортъя азинсконъя одӥгез азьветлӥсь луэ. Оскиськом, тыршеммылы но вормонъёсмылы луыса, вуоно арын элькунмы ГТО куронъёсты сётонъя огъяросси фестивальлэн шоркарез луоз. Малпасько, азьланяз асьмемыз та ӧрын но выль вормонъёс возьмало » Денис Парахин, Удмуртиысь физкультурая но спортъя министрлэсь ужъёссэ быдэсъясь Выль площадкае 24 пӧртэм кужымез юнматыны но кардиоустановкаос пуктӥзы. Соос пӧлын тазалыксыя сюбегатэм быгатонлыкъёсын адямиослы но. ГТО куронъёсты сётон но тазалыкез кыдатон трос луонлыкъем тӥрлыкен вырыны каргуртын вань улӥсьёс быгатозы – спортсменъёс но, спортэн эшъяськисьёс но – ог дыре 20-40 адями. Отын занятиос спортзалъёсын тренировкаосты воштыны быгатозы. Пусъём, 2022-тӥ арын сӥзьылоз Удмуртиын эшшо кык ГТО куронъёсты сётон интыос кылдозы: Ува ёросысь Нылга черкогуртын но Дэри ёросысь Ягулын. Тодэ вайытом, Удмуртиысь уйпал амалэн ветлӥсь Спорт туризмъя Россилэн нырысетӥ чемпионатаз кык зарни утӥз. Тегъёс: Спорт Кизнер Удмуртия ГТО  